b"\n_START_ARTICLE_\nIvan Silva i Alberola\n_START_SECTION_\nTraject\xc3\xb2ria\n_START_PARAGRAPH_\nSilva guany\xc3\xa0 el Campionat d'Espanya en la categoria de Supersport l'any 2003. M\xc3\xa9s tard, f\xc3\xa9u aparicions ocasionals com a pilot substitut en curses de MotoGP. Despr\xc3\xa9s de c\xc3\xb3rrer-hi el 2005, va c\xc3\xb3rrer a Donington Park i a Brno el 2006 amb l'equip D'Antin, at\xc3\xa8s que el seu pilot habitual, Alex Hofmann, va passar a l'equip oficial de Ducati com a company de Sete Gibernau. _NEWLINE_Malgrat haver-se proposat esdevenir oficial de cara al 2007, Silva va romandre com a pilot provador. Compet\xc3\xad, per\xc3\xb2, una altra vegada per a l'equip a Brno substituint un lesionat Hofmann. Aleshores declar\xc3\xa0: \xc2\xabEstic content de tenir la possibilitat de c\xc3\xb3rrer en MotoGP una altra vegada, especialment aquest any en qu\xc3\xa8 tenim a la nostra disposici\xc3\xb3 els millors pneum\xc3\xa0tics i la millor moto del moment\xc2\xbb. Malauradament, la seva actuaci\xc3\xb3 no estigu\xc3\xa9 a l'altura de les expectatives (acab\xc3\xa0 el darrer als entrenaments i a la qualificaci\xc3\xb3, mentre Casey Stoner ocupava la pole position amb la mateixa moto). _NEWLINE_El 2006 compet\xc3\xad tamb\xc3\xa9 en la ronda del Campionat del M\xc3\xb3n de Superbike de Qatar amb l'equip La Glisse, acabant set\xc3\xa8 en la cursa que complet\xc3\xa0."